pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ยุติธรรม ปล่อยแถวประชาสัมพันธ์สร้างการรับรู้ ความเข้าใจให้กับผู้ประกอบกิจการสถานบันเทิง โดยได้ลงพื้นที่สถานบริการย่านรามคำแหง  ขอให้เข้มงวดเรื่องยาเสพติด อาวุธ สิ่งผิดกฎหมาย
วันจันทร์ที่ 18 พฤศจิกายน 2562
รมว.ยุติธรรม ปล่อยแถวประชาสัมพันธ์สร้างการรับรู้ ความเข้าใจให้กับผู้ประกอบกิจการสถานบันเทิง โดยได้ลงพื้นที่สถานบริการย่านรามคําแหง ขอให้เข้มงวดเรื่องยาเสพติด อาวุธ สิ่งผิดกฎหมาย
รมว.ยุติธรรม ปล่อยแถวประชาสัมพันธ์สร้างการรับรู้ ความเข้าใจให้กับผู้ประกอบกิจการสถานบันเทิง โดยได้ลงพื้นที่สถานบริการย่านรามคําแหง ขอให้เข้มงวดเรื่องยาเสพติด อาวุธ สิ่งผิดกฎหมาย
ในวันศุกร์ที่ ๑๕ พฤศจิกายน ๒๕๖๒ เวลา ๒๑.๐๐ น.​ ณ​ สํานักงานเขตวังทองหลาง​ กรุงเทพ​ฯ​ นายสมศักดิ์ เทพสุทิน รัฐมนตรีว่าการกระทรวง​ยุติธรรม​ ในฐานะประธานคณะกรรมการอํานวยการประสานกํากับติดตามผลการดําเนินงาน ตามคําสั่งหัวหน้าคณะรักษาความสงบแห่งชาติที่ ๒๒/๒๕๕๘ เป็นประธานปล่อยแถวประชาสัมพันธ์สร้างการรับรู้ ความเข้าใจให้กับผู้ประกอบกิจการสถานบันเทิง​ โดยมี​ ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม​ นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม​ นายวิทยา สุริยะวงค์​ รองปลัดกระทรวงยุติธรรม นายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน​ และ​นางวันทนีย์ วัฒนะ รองปลัดกรุงเทพมหานคร พร้อมด้วยผู้ที่​เกี่ยวข้อง​เข้าร่วมฯ​ ซึ่งการปล่อยแถวประกอบด้วยเจ้าหน้าที่หลายหน่วยงาน​ อย่างกรมพินิจและคุ้มครองเด็กและเยาวชน สถาบันนิติวิทยาศาสตร์​ สํานักงาน​ ป.ป.ส.​ กรมการปกครอง กรุงเทพมหานคร สรรพสามิต สํานักงานคณะกรรมการควบคุมเครื่องดื่มแอลกอฮอล์ สํานักงานตํารวจแห่งชาติ กรมกิจการเด็กและเยาวชน และเครือข่ายเยาวชนป้องกันนักดื่มหน้าใหม่ เครือข่ายรณรงค์ป้องกันภัยแอลกอฮอล์และเครือข่ายเฝ้าระวังธุรกิจสุรา กว่า ๑๐๐ คน
โดยได้มีการลงพื้นที่ตรวจสถานบันเทิง ภายในซอยมหาดไทย หรือ ซอยรามคําแหง ๖๕ และซอยลาดพร้าว ๑๒๒ เพื่อประชาสัมพันธ์ให้ผู้ประกอบการร้านเหล้าผับบาร์ ปฏิบัติตามกฎหมายอย่างเคร่งครัด
นายสมศักดิ์ฯ ระบุว่า การลงพื้นที่ครั้งนี้เพื่อสร้างการรับรู้ให้กับผู้ประกอบการปฏิบัติตามกฎหมาย และตักเตือนให้เยาวชนห่างไกลยาเสพติด ซึ่งเป็นเรื่องสําคัญที่กระทรวงยุติธรรมมุ่งเน้น เพราะทุกวันนี้ผู้ต้องขังที่มีกว่าร้อยละ ๘๐ เป็นคดียาเสพติด
ยืนยันการลงพื้นที่ครั้งนี้เพื่อสร้างความเข้าใจ ไม่ได้มุ่งหวังทําลายหรือมาไล่จับกุมสถานบริการ แต่สถานบริการต้องทําตามกฎหมาย คือ ไม่จําหน่ายเครื่องดื่มแอลกอฮอล์ให้ผู้อายุไม่ถึง ๒๐ ปี ไม่เปิดเกินเวลาที่กฎหมายกําหนด และไม่ให้พกพาอาวุธ หรือนํายาเสพติดเข้าไปในร้าน รวมทั้งไม่ยอมให้มีการเล่นการพนัน และการค้ามนุษย์ ที่สําคัญสถานบริการที่มีคําสั่งปิด ๕ ปีแล้ว ต้องไม่เปิดให้บริการอีกจนกว่าจะครบกําหนด ส่วนร้านที่อยู่ในเขตพื้นที่โซนนิ่ง หากพบว่ามีการทําความผิดดังกล่าวจะถูกสั่งปิดเป็นการถาวร สถานที่นี้จะห้ามขายเหล้าเบียร์โดยเด็ดขาด หากผู้ใดฝ่าฝืนจะถูกจําคุกไม่เกิน ๑ ปี ปรับไม่เกิน ๒๐,๐๐๐ บาท หรือทั้งจําทั้งปรับ
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์หารือร่วมประชารัฐขับเคลื่อนโครงการเกษตรทฤษฎีใหม่ 70,000 แห่ง
วันพุธที่ 23 พฤศจิกายน 2559
กระทรวงเกษตรและสหกรณ์หารือร่วมประชารัฐขับเคลื่อนโครงการเกษตรทฤษฎีใหม่ 70,000 แห่ง
กระทรวงเกษตรและสหกรณ์หารือร่วมประชารัฐขับเคลื่อนโครงการเกษตรทฤษฎีใหม่ 70,000 แห่ง
นายธีรภัทร ประยูรสิทธิ ปลัดกระทรวงเกษตรและสหกรณ์ เปิดเผยภายหลังเป็นประธานการหารือระหว่างกระทรวงเกษตรและสหกรณ์ร่วมกับประชารัฐ เรื่อง การสนับสนุนการดําเนินงานโครงการเกษตรทฤษฎีใหม่ 70,000 แห่งทั่วประเทศให้เกิดขึ้นใหม่อีกครั้งในปี 2560 เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ณ ห้องประชุมกระทรวงเกษตรและสหกรณ์ ว่า กระทรวงเกษตรและสหกรณ์ได้ดําเนินการคัดเลือกเกษตรกรที่มีความสมัครใจ ไม่เคยดําเนินกิจกรรมเกษตรทฤษฎีใหม่ และมีสระน้ํา/บ่อน้ําที่พอเพียงต่อการทําการเกษตร มีที่ดินเป็นของตนเอง หรือเป็นที่เช่าต้องได้รับความยินยอมจากเจ้าของที่ดิน และมีแรงงานเพียงพอ ซึ่ง ณ วันที่ 20 พฤศจิกายน 2559 มีเกษตรกรที่สมัครใจเข้าร่วมโครงการจาก 77 จังหวัด รวม 99,863 ราย โดยขณะนี้มีรายชื่อเกษตรกรที่ถูกคัดเลือกและมีความพร้อมดําเนินการครบเป้าหมาย 70,000 แล้ว จําแนกเป็น 1. ภาคเหนือ จํานวน 14,891 ราย 2. ภาคตะวันออกเฉียงเหนือ จํานวน 35,393 ราย 3. ภาคกลาง จํานวน 11,724 ราย และ 4. ภาคใต้ จํานวน 7,992 ราย
ทั้งนี้ ในการประชุมได้หารือถึงการสนับสนุนการดําเนินงานโครงการเกษตรทฤษฎีใหม่ของประชารัฐในประเด็นต่าง ๆ อาทิ ด้านปัจจัยการผลิต ซึ่งกระทรวงเกษตรและสหกรณ์และหน่วยงานในสังกัดได้เตรียมปัจจัยการผลิต ประกอบด้วย 1. ด้านพืช ได้แก่ พันธุ์ไม้ผล จํานวน 8 ชนิด 140,000 ต้น (มะม่วง ลําไย ลิ้นจี่ ฝรั่ง ชมพู่ มะละกอ มะนาว กล้วยน้ําว้า) ท่อนพันธุ์หม่อน ความยาวประมาณ 6 นิ้ว จํานวน 3,500,000 ท่อน (สําหรับจัดทําอาหารสัตว์) โดยจะขอรับการสนับสนุนจากประชารัฐ คือ พันธุ์ไม้ผล จํานวน 8 ชนิด 140,000 ต้น (มะม่วง ลําไย ลิ้นจี่ ฝรั่ง ชมพู่ มะละกอ มะนาว กล้วยน้ําว้า) และเมล็ดพันธุ์พืช 3 ชนิด รวม 9,000 กก. (ผักบุ้งจีน 5,000 กก. คะน้า 2,000 กก. และ กวางตุ้ง 2,000 กก.) 2. ด้านประมง ภาครัฐสนับสนุนพันธุ์ปลากินพืช (ปลานิล ปลาตะเพียน ปลานวลจันทร์เทศ และปลายี่สกเทศ) โดยจัดสรรพันธุ์ปลากินพืชให้รายละ 1 ชนิด จํานวน 3,000 ตัวต่อไร่ 3. ด้านปศุสัตว์ ภาครัฐสนับสนุนพันธุ์ไก่พื้นเมือง จํานวน 210,000 ตัว พันธุ์เป็ดเทศ จํานวน 105,000 ตัว โดยจะขอรับการสนับสนุนจากประชารัฐ ได้แก่ พันธุ์ไก่ไข่ จํานวน 140,000 ตัว พันธุ์เป็ดไข่ จํานวน 52,500 ตัว และข้าวเปลือกเพื่อใช้เป็นอาหารสัตว์ปีก จํานวน 1,750 ตัน
สําหรับการขับเคลื่อนเพื่อให้เกิดความยั่งยืนนั้น ภาครัฐจะเข้าไปให้ความรู้เชิงปฏิบัติการแก่เกษตรกร ทั้งในเรื่องการบริหารจัดการน้ํา การจัดทําบัญชีครัวเรือน การปรับปรุงบํารุงดิน ผ่านศูนย์การเรียนรู้การเพิ่มประสิทธิภาพการผลิตสินค้าเกษตร (ศพก.) 882 ศูนย์ ศูนย์ปราชญ์ชาวบ้าน และศูนย์เรียนรู้เศรษฐกิจพอเพียงชุมชน นอกจากนี้ภาครัฐ/เอกชน ยังเข้าไปเสริมองค์ความรู้ในด้านการบริหารจัดการผลผลิต รวมถึงสถาบันการศึกษาภาคเกษตรพร้อมจะให้ความรู้ในการบริหารจัดการฟาร์ม การจัดการพื้นที่สําหรับเกษตรทฤษฎีใหม่ ผ่านจุดเรียนรู้ของสถาบันการศึกษาภาคเกษตร 102 แห่ง อีกด้วย
รัฐบาลไทย-ข่าวทำเนียบรัฐบาล-รองฯ ธนะศักดิ์ ลงพื้นที่ภูเก็ตสร้างความเชื่อมั่น จัดระเบียบการท่องเที่ยวสำรวจความปลอดภัยหาดป่าตอง
วันศุกร์ที่ 3 มีนาคม 2560
รองฯ ธนะศักดิ์ ลงพื้นที่ภูเก็ตสร้างความเชื่อมั่น จัดระเบียบการท่องเที่ยวสํารวจความปลอดภัยหาดป่าตอง
รองฯ ธนะศักดิ์ ลงพื้นที่ภูเก็ตสร้างความเชื่อมั่น จัดระเบียบการท่องเที่ยวสํารวจความปลอดภัยหาดป่าตอง
เมื่อ (วันที่ 2 มีนาคม 2560) พลเอก ธนะศักดิ์ ปฏิมาประกร รองนายกรัฐมนตรี ลงพื้นที่ภูเก็ตสร้างความเชื่อมั่น จัดระเบียบด้านการท่องเที่ยวสํารวจความปลอดภัยที่หาดป่าตอง พร้อมเยี่ยมให้กําลังใจชมรม Phuket Lifeguard Club ที่ผ่านการอบรมหลักสูตรการช่วยชีวิต ผู้ประสบอุบัติเหตุทางน้ํา จากออสเตรเลีย และอังกฤษ ผ่านการรับรองระดับมาตรฐานโลกช่วยสร้างความเชื่อมั่นด้านความปลอดภัย ให้แก่นักท่องเที่ยวอย่างดียิ่ง นอกจากนี้ ยังมีอาสาสมัครตํารวจท่องเที่ยว นานาขาติ อาทิ รัสเซีย ออสเตรเลีย อังกฤษ อิตาลี อเมริกัน เบลเยี่ยม ดัชท์ อาหรับ เป็นต้น คอยให้ความช่วยเหลือนักท่องเที่ยวต่างชาติ ตามชายหาด และต้อนรับด้วยความอบอุ่น
--------------------------------------
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ ร่วมเป็นส่วนหนึ่งในการช่วยเหลือปฎิบัติหน้าที่บุคลากรทางการแพทย์ช่วงสถานการณ์การแพร่ระบาดของเชื้อไวรัสโควิด-19 [กระทรวงคมนาคม]
วันพฤหัสบดีที่ 14 พฤษภาคม 2563
รถไฟฟ้าแอร์พอร์ต เรล ลิงก์ ร่วมเป็นส่วนหนึ่งในการช่วยเหลือปฎิบัติหน้าที่บุคลากรทางการแพทย์ช่วงสถานการณ์การแพร่ระบาดของเชื้อไวรัสโควิด-19 [กระทรวงคมนาคม]
มอบหน้ากากป้องกันเชื้อโรค (Face Shield) ให้โรงพยาบาลหลายแห่งในจังหวัดชายแดนภาคใต้สู้ภัยโควิด-19
นายสุเทพ พันธ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด เปิดเผยว่า เพื่อร่วมเป็นส่วนหนึ่งในการช่วยเหลือปฎิบัติหน้าที่บุคลากรทางการแพทย์ในการต่อสู้กับสถานการณ์การแพร่ระบาดของเชื้อไวรัสโควิด-19 โดยเฉพาะในจังหวัดชายแดนใต้ ที่โรงพยาบาลหลายแห่งยังคงมีความต้องการอุปกรณ์สําหรับปฎิบัติงานในการลงพื้นที่ ช่วยเหลือคัดกรองประชาชนในสถานการณ์การแพร่ระบาดของเชื้อไวรัสโควิด-19 บริษัทจึงได้ส่งมอบหน้ากากใสป้องกันเชื้อโรค (Face Shield) ให้แก่โรงพยาบาลหลายแห่งในจังหวัดชายแดนภาคใต้ เพื่อให้บุคลากรทางการแพทย์ได้ใช้ประโยชน์ในการปฎิบัติงานช่วยเหลือประชาชนในพื้นที่ช่วงสถานการณ์การแพร่ระบาดของเชื้อไวรัสโควิด-19 ต่อไป
รัฐบาลไทย-ข่าวทำเนียบรัฐบาล-พม. เร่งช่วยเหลือครอบครัวด้อยโอกาสที่อาศัยอยู่รวมกันถึง 10 ชีวิต ที่ จ.ศรีสะเกษ และหญิงชราแขนหักที่ต้องดูแลหลานถึง 3 คน โดยหลานสาวคนโตได้หายไปจากบ้าน ที่ จ.สุรินทร์
วันพฤหัสบดีที่ 26 กรกฎาคม 2561
พม. เร่งช่วยเหลือครอบครัวด้อยโอกาสที่อาศัยอยู่รวมกันถึง 10 ชีวิต ที่ จ.ศรีสะเกษ และหญิงชราแขนหักที่ต้องดูแลหลานถึง 3 คน โดยหลานสาวคนโตได้หายไปจากบ้าน ที่ จ.สุรินทร์
พม. เร่งช่วยเหลือครอบครัวด้อยโอกาสที่อาศัยอยู่รวมกันถึง 10 ชีวิต ที่ จ.ศรีสะเกษ และหญิงชราแขนหักที่ต้องดูแลหลานถึง 3 คน โดยหลานสาวคนโตได้หายไปจากบ้าน ที่ จ.สุรินทร์
วันนี้ (26 ก.ค. 61) เวลา 08.30 น. ที่ห้องประชุมชั้น 8 กระทรวงการพัฒนาสังคมและความมั่นคงของมนุษย์นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 104/2561 เพื่อรับทราบปัญหาทางสังคมที่เกิดขึ้นในแต่ละวัน และร่วมหาแนวทางการป้องกันและแก้ไขปัญหาดังกล่าว โดยมีผู้บริหารกระทรวง และผู้แทนจากหน่วยงานในสังกัดกระทรวง พม. เข้าร่วมประชุม
จากกรณี เด็กหญิงวัยประมาณ 10 ขวบ ครอบครัวมีฐานะยากจน อาศัยอยู่รวมกันถึง 10 ชีวิต มีทั้งผู้สูงอายุและเด็กเล็ก ภายในบ้านสภาพเก่าทรุดโทรม โดยมีรายได้ไม่เพียงพอค่าใช้จ่ายภายในครอบครัว ที่จังหวัดศรีสะเกษ และกรณีหญิงชราวัย 64 ปี แขนขวาหัก มีสภาพร่างกายไม่แข็งแรง และเดินไม่สะดวก ครอบครัวมีฐานะยากจน อาศัยในบ้านสภาพเก่าทรุดโทรม ต้องรับภาระเพียงลําพังเลี้ยงดูหลานสาวถึง 3 คน โดยที่หลานสาวคนโตวัย 15 ปี ได้หายไปจากบ้านเป็นเวลา 7 วัน ซึ่งได้แจ้งความไว้แล้ว ที่จังหวัดสุรินทร์ นั้น ได้กําชับให้พัฒนาสังคม และความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.ศรีสะเกษ และ พมจ.สุรินทร์ พร้อม ทีม One Home เร่งลงพื้นที่เยี่ยมบ้าน พร้อมตรวจสอบข้อเท็จจริงและประเมินทางสังคมของทั้ง 2 ครอบครัว เพื่อให้ การช่วยเหลือในเบื้องต้นตามภารกิจของกระทรวง พม. ด้านเด็ก ครอบครัว และผู้สูงอายุ โดยมอบสิ่งของเครื่องใช้ ที่จําเป็น และอุปกรณ์การศึกษา อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาอาการป่วยของผู้ที่ป่วย การศึกษาอย่างต่อเนื่องของเด็ก และการปรับปรุงสภาพที่อยู่อาศัยให้มีความมั่นคง แข็งแรง ถูกสุขลักษณะ รวมทั้งการแนะนําให้คําปรึกษาในเรื่องการส่งเสริมการประกอบอาชีพแก่ครอบครัวทั้ง 2 ครอบครัว เพื่อสร้างรายได้ที่เพียงพอและมั่นคงต่อไป สําหรับเด็กสาวที่ได้หายไปจากบ้านนั้น ได้กําชับศูนย์ช่วยเหลือสังคม สายด่วน 1300 ประสานหน่วยงานที่เกี่ยวข้องเพื่อเร่งติดตามโดยด่วน
ทั้งนี้ หากประชาชนพบเห็นหรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป
รัฐบาลไทย-ข่าวทำเนียบรัฐบาล-“พาณิชย์”เผยมาตรการดันราคาข้าวโพดเลี้ยงสัตว์และมันสำปะหลัง  ประสบความสำเร็จตามเป้าหมาย ล่าสุดราคาปรับตัวดีขึ้นต่อเนื่อง
วันพุธที่ 18 ตุลาคม 2560
“พาณิชย์”เผยมาตรการดันราคาข้าวโพดเลี้ยงสัตว์และมันสําปะหลัง  ประสบความสําเร็จตามเป้าหมาย ล่าสุดราคาปรับตัวดีขึ้นต่อเนื่อง
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า กระทรวงพาณิชย์ได้ติดตามความคืบหน้าการใช้มาตรการดูแลราคาข้าวโพดเลี้ยงสัตว์และมันสําปะหลังที่ได้ดําเนินการก่อนหน้านี้ พบว่า ขณะนี้ราคาข้าวโพดเลี้ยงสัตว์มีแนวโน้มปรับตัวสูงขึ้นอย่างต่อเนื่อง
โดยราคาที่ผู้ค้าท้องถิ่นรับซื้อที่จังหวัดเพชรบูรณ์สําหรับข้าวโพดผัก ความชื้นไม่เกิน 30% ราคาอยู่ที่กิโลกรัม (กก.) ละ 4.10-4.20 บาท ข้าวโพดเมล็ด ความชื้นไม่เกิน 30% กก.ละ 5.30-5.35 บาท และข้าวโพดเมล็ด ความชื้นไม่เกิน 14.5% กก.ละ 7.30-7.35 บาท ส่วนที่จังหวัดนครราชสีมา ข้าวโพดเมล็ด ความชื้นไม่เกิน 14.5% กก.ละ 7.30-7.50 บาท ส่วนราคาที่ไซโลรับซื้ออยู่ที่กก.ละ 7.25-7.30 บาท และโรงงานอาหารสัตว์รับซื้อ กก.ละ 8.00 บาท
“ราคาข้าวโพดที่ปรับตัวสูงขึ้น เป็นผลมาจากการใช้โมเดล 3 ประสาน ทําการเชื่อมโยงการรับซื้อข้าวโพดเลี้ยงสัตว์ระหว่างเกษตรกร พ่อค้าคนกลาง และโรงงานอาหารสัตว์ ซึ่งได้นําร่องที่จังหวัดนครราชสีมา และได้ขยายต่อไปยังจังหวัดที่ปลูกข้าวโพดอื่นๆ และยังได้ใช้มาตรการเพิ่มเติม โดยได้กําหนดให้ผู้รวบรวมข้าวโพด ต้องแจ้งปริมาณ สถานที่เก็บ ปิดราคารับซื้อ ทําให้ทราบความเคลื่อนไหวของราคา ป้องกันการกดราคารับซื้อ ส่วนโรงงานได้ขอความร่วมมือให้รับซื้อที่กก.ละ 8 บาท ทําให้ดูแลราคาได้ตั้งแต่ต้นทาง ถึงปลายทาง”นางอภิรดีกล่าว
นอกจากนี้ ยังได้มีมาตรการเสริมโดยการสนับสนุนสินเชื่อให้กับสหกรณ์การเกษตร เพื่อรวบรวมผลผลิตจากเกษตรกรในราคาที่เป็นธรรมก่อนที่จะนํามาขายให้กับโรงงานผลิตอาหารสัตว์ โดยรัฐบาลจะชดเชยอัตราดอกเบี้ยให้ 3% รวมเป็นวงเงินทั้งสิ้น 45 ล้านบาท
นางอภิรดีกล่าวว่า สําหรับมันสําปะหลัง พบว่า ราคาได้ปรับตัวสูงขึ้นต่อเนื่องเช่นเดียวกัน โดยราคาหัวมันสด เชื้อแป้ง 25% ที่จังหวัดนครราชสีมา อยู่ที่กก.ละ 1.95 บาท มันเส้นคลังสินค้า จังหวัดอยุธยา กก.ละ 5.00-5.80 บาท คลังสินค้า จังหวัดชลบุรี กก.ละ 5.40-5.80 บาท ส่วนราคาแป้งมัน คลังสินค้ากรุงเทพฯ และปริมณฑล กก.ละ 10.90-11.20 บาท ซึ่งปรับตัวสูงขึ้นตามราคาส่งออกที่สูงขึ้น จากความต้องการซื้อมันเส้นและแป้งมันจากต่างประเทศที่มีมากขึ้น โดยราคาส่งออกมันเส้นอยู่ที่ 187 เหรียญสหรัฐ ต่อตัน หรือคิดเป็นมันเส้นที่กก.ละ 6.20 บาท และแป้งมัน 360 เหรียญสหรัฐต่อตัน หรือคิดเป็นราคาแป้ง กก.ละ 11.93 บาท
ทั้งนี้ ราคามันสําปะหลังที่ปรับตัวสูงขึ้น เป็นผลมาจากมาตรการเชื่อมโยงตลาดล่วงหน้าให้กับกลุ่มเกษตรกรที่ผลติมันเส้นสะอาดกับโรงงานเอทานอล การเชื่อมโยงตลาดระหว่างเกษตรกรกับกลุ่มผู้เลี้ยงปศุสัตว์ และผู้แปรรูปมันสําปะหลัง ที่นําไปทําเป็นสินค้าที่มีมูลค่าเพิ่ม เช่น อาหารเด็ก อาหารผู้สูงวัย ขนมขบเคี้ยว เป็นต้น
ขณะเดียวกัน ผลจากการขอความร่วมมือสมาคมการค้ามันสําปะหลังไทย สมาคมโรงงานผลิตภัณฑ์มันสําปะหลังไทย และสมาคมโรงงานผู้ผลิตมันสําปะหลังภาคตะวันออกเฉียงเหนือ ให้ร่วมมือกันในการ ไม่ขายตัดราคาหรือขายราคาต่ําเกินจริงประสบผลสําเร็จ ทําให้ราคาส่งออกปรับตัวดีขึ้น และยังได้รับผลดีจากการที่กระทรวงพาณิชย์นําคณะผู้แทนการค้าออกเดินทางไปเจรจาขายมันสําปะหลังในประเทศต่างๆ และมีคําสั่งซื้อเข้ามาเพิ่มขึ้น เช่น ตุรกีที่ซื้อมันสําปะหลังอัดเม็ดกว่า 9 แสนตัน มูลค่ากว่า 5 พันล้านบาท รวมถึงการเปิดตลาดเพิ่มเติมทั้งในจีน ญี่ปุ่น เกาหลีใต้ และอินเดีย ที่เป็นตลาดเดิม
รัฐบาลไทย-ข่าวทำเนียบรัฐบาล-ขณะนี้มียอดสะสมผู้เข้าใช้ในเว็บไซต์ “ไทยชนะ” มากน้อยเพียงใด ??
วันอังคารที่ 21 กรกฎาคม 2563
ขณะนี้มียอดสะสมผู้เข้าใช้ในเว็บไซต์ “ไทยชนะ” มากน้อยเพียงใด ??
มียอดสะสมผู้เข้าใช้ในเว็บไซต์ “ไทยชนะ” มากน้อยเพียงใด ??
Q : ขณะนี้มียอดสะสมผู้เข้าใช้ในเว็บไซต์ “ไทยชนะ” มากน้อยเพียงใด ??
A : ยอดสะสมการใช้งาน www.ไทยชนะ.com ตั้งแต่เริ่มโครงการ มีผู้ใช้งาน 37,654,244 คน ร้านค้าลงทะเบียน 275,795 ร้าน เช็คอิน/เช็คเอาท์ผ่านแพลตฟอร์มไทยชนะอยู่ที่ร้อยละ 96.1 ผ่านแอปพลิเคชันไทยชนะร้อยละ 3.9 และยอดดาวน์โหลดแอปพลิเคชันไทยชนะ 789,492 ครั้ง โดยกิจการ/กิจกรรมที่มีจํานวนการเช็คอิน/เช็คเอาท์มากที่สุด 3 อันดับ ได้แก่ ห้างสรรพสินค้า ซูเปอร์มาร์เก็ต และร้านอาหาร ตามลําดับ
รัฐบาลไทย-ข่าวทำเนียบรัฐบาล-กระทรวงเกษตรฯ เปิดเวที ทบทวนแผนปฏิบัติการด้านเกษตรอินทรีย์ ปี 2560 – 2565
วันพฤหัสบดีที่ 5 กันยายน 2562
กระทรวงเกษตรฯ เปิดเวที ทบทวนแผนปฏิบัติการด้านเกษตรอินทรีย์ ปี 2560 – 2565
กระทรวงเกษตรฯ เปิดเวที ทบทวนแผนปฏิบัติการด้านเกษตรอินทรีย์ ปี 2560 – 2565 มุ่งขับเคลื่อนการพัฒนาเกษตรอินทรีย์ของไทยตลอดโซ่อุปทาน ตั้งแต่การผลิต การแปรรูป และการตลาด ให้ประสบความสําเร็จและเกิดผลอย่างเป็นรูปธรรม
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังเปิดการประชุมเชิงปฏิบัติการเรื่อง การทบทวนยุทธศาสตร์เกษตรอินทรีย์แห่งชาติ พ.ศ. 2560 - 2564 สู่แผนปฏิบัติการด้านเกษตรอินทรีย์ พ.ศ. 2560 – 2565 ณ โรงแรมรามา การ์เด้นส์ ว่า ประเทศไทยได้มีการประกาศยุทธศาสตร์ชาติ พ.ศ. 2561 - 2580 ในราชกิจจานุเบกษา เมื่อวันที่ 13 ตุลาคม 2561 เพื่อเป็นเป้าหมายในการพัฒนาประเทศอย่างยั่งยืนตามหลักธรรมาภิบาล และใช้เป็นกรอบในการจัดทําแผนต่าง ๆ ให้สอดคล้องและบูรณาการกัน ดังนั้น ฝ่ายเลขานุการคณะกรรมการพัฒนาเกษตรอินทรีย์แห่งชาติ ซึ่งประกอบด้วย กระทรวงเกษตรและสหกรณ์ (กรมพัฒนาที่ดิน กรมวิชาการเกษตร สํานักงานมาตรฐานสินค้าเกษตรและอาหารแห่งชาติ สํานักงานเศรษฐกิจการเกษตร) กระทรวงพาณิชย์ กระทรวงการอุดมศึกษา วิทยาศาสตร์ วิจัยและนวัตกรรม จึงได้จัดให้มีการทบทวนสาระสําคัญของยุทธศาสตร์การพัฒนาเกษตรอินทรีย์แห่งชาติ พ.ศ. 2560 - 2564 เพื่อให้สอดคล้องกับยุทธศาสตร์ชาติ แผนแม่บทภายใต้ยุทธศาสตร์ชาติ แผนปฏิรูปประเทศ แผนพัฒนาเศรษฐกิจและสังคมแห่งชาติ ฉบับที่ 12 และนโยบายของรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) รวมทั้งบริบทต่าง ๆ ที่เปลี่ยนแปลงไป
นายอลงกรณ์ กล่าวเพิ่มเติมว่า การจัดประชุมเชิงปฏิบัติการในครั้งนี้ นับเป็นครั้งที่ 2 จัดขึ้นเพื่อรับฟังข้อคิดเห็นและข้อเสนอแนะในวงกว้างอีกครั้ง โดยเมื่อเดือนสิงหาคมที่ผ่านมา ได้มีการจัดประชุมเชิงปฏิบัติการเพื่อรับฟังข้อคิดเห็นและข้อเสนอแนะจากภาคีเครือข่ายที่เกี่ยวข้องทั้งภาครัฐ ภาคเอกชน ภาคประชาสังคม ภาคการศึกษา และผู้แทนเกษตรกร ไปแล้วครั้งหนึ่ง ณ จังหวัดนครปฐม และได้ปรับเปลี่ยนชื่อ “ยุทธศาสตร์การพัฒนาเกษตรอินทรีย์แห่งชาติ พ.ศ. 2560 - 2564” เป็น “แผนปฏิบัติการด้านเกษตรอินทรีย์ พ.ศ. 2560 - 2565” เพื่อให้สอดคล้องกับข้อกําหนดในการจัดทําแผนภายใต้ยุทธศาสตร์ชาติ
“การขับเคลื่อนการพัฒนาเกษตรอินทรีย์ของไทยตลอดโซ่อุปทาน ตั้งแต่การผลิต การแปรรูป และการตลาด ให้ประสบความสําเร็จและเกิดผลอย่างเป็นรูปธรรม จําเป็นต้องบูรณาการการทํางานกับทุกภาคส่วนที่เกี่ยวข้อง ทั้งภาครัฐ ภาคเอกชน ภาคประชาสังคม ภาคการศึกษา เกษตรกร และผู้บริโภค เพื่อร่วมมือกันส่งเสริมและพัฒนาการวิจัย เทคโนโลยี และนวัตกรรมด้านเกษตรอินทรีย์ ตั้งแต่เรื่องเมล็ดพันธุ์ พันธุ์พืช พันธุ์สัตว์อินทรีย์ ปัจจัยการผลิต สารชีวภัณฑ์ต่าง ๆ การจัดทําฐานข้อมูลเกษตรอินทรีย์ถ่ายทอดองค์ความรู้ให้กับเกษตรกร พัฒนาการผลิตและการบริหารจัดการอย่างเป็นระบบ ส่งเสริมการตลาดและช่องทางการจําหน่ายสินค้า ตลอดจนจัดทําแผนงาน/โครงการพัฒนาเกษตรอินทรีย์ที่มีประสิทธิภาพ เพื่อผลักดันให้การพัฒนาเกษตรอินทรีย์ของประเทศบรรลุเป้าหมายและตัวชี้วัดตามยุทธศาสตร์และแผนต่าง ๆ ที่ได้กําหนดไว้ ทั้งในด้านการเพิ่มพื้นที่และจํานวนเกษตรกรที่ทําเกษตรอินทรีย์ การเพิ่มมูลค่าการผลิตและมูลค่าการส่งออก สินค้าเกษตรอินทรีย์และผลิตภัณฑ์” นายอลงกรณ์ กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ.ให้รพ.สต.ชวนประชาชนปลูกผักปลอดสารพิษ
วันศุกร์ที่ 23 พฤศจิกายน 2561
สธ.ให้รพ.สต.ชวนประชาชนปลูกผักปลอดสารพิษ
กระทรวงสาธารณสุข ให้รพ.สต.ชวนประชาชนร่วมปลูกผักปลอดสารพิษในพื้นที่ ส่งขายโรงพยาบาลอาหารปลอดภัยในอําเภอ รณรงค์สร้างจิตสํานึกให้หันมาบริโภคผัก ผลไม้ อาหารปลอดภัย ปลอดสารพิษ และสร้างรายได้ให้คนในชุมชน
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า จากการเยี่ยมให้กําลังใจเจ้าหน้าที่สถานีอนามัยเฉลิมพระเกียรติ 60 พรรษา นวมินทราชินี (สอน.) ตําบลโคกสลุง อําเภอพัฒนานิคม จังหวัดลพบุรี พบผลงานเด่น คือ การควบคุมป้องกันโรคไตเสื่อมด้วยวิธีพุทธวิธีไทย โดยคัดกรองความเสื่อมของไตจากผู้ป่วยเบาหวาน ความดันโลหิตสูง 534 คน และให้การดูแลภาวะไตเสื่อมตามเกณฑ์มาตรฐาน ร่วมกับชุมชนแก้ปัญหาภาวะไตเสื่อมตั้งแต่เริ่มต้น ป้องกันการเข้าสู่ระยะไตวายเรื้อรังระยะที่ต้องล้างไต และยังได้จัดทําโครงการส่งเสริมคุณภาพชีวิตผู้พิการ จัดหางานให้ผู้พิการที่ต้องการทํางานจํานวน 6 คน ทํางานกับบริษัทเอกชนในพื้นที่ มีรายได้เลี้ยงครอบครัว รวมทั้งร่วมกับอสม. และประชาชน ในการจัดการอาหารปลอดภัยในชุมชน โดยการปลูกผักปลอดสารพิษในบริเวณบ้าน ชุมชน และพื้นที่ว่างของสถานีอนามัยเฉลิมพระเกียรติฯ เพื่อนําไปจําหน่ายให้โรงพยาบาลในพื้นที่ประกอบอาหารให้ผู้ป่วย หรือจําหน่ายให้ผู้มารับบริการที่โรงพยาบาล เป็นการรณรงค์สร้างจิตสํานึกให้หันมาบริโภคผัก ผลไม้ อาหารปลอดภัย ปลอดสารพิษ และสร้างรายได้ให้คนในชุมชนอีกด้วย
ทั้งนี้ สถานีอนามัยเฉลิมพระเกียรติ 60 พรรษา นวมินทราชินี (สอน.) ตําบลโคกสลุง ได้คัดเลือกเข้าร่วมโครงการเพื่อเทิดพระเกียรติเนื่องในวโรกาสมหามงคลสมัยที่สมเด็จพระนางเจ้าสิริกิติ์ พระบรมราชินีนาถ ทรงเจริญพระชนมายุครบ 60 พรรษา เมื่อปี 2535 ปัจจุบันรับผิดชอบดูแลประชาชน 8 หมู่บ้าน จํานวน 8,277 คน ให้บริการครอบคลุมทั้งด้านการรักษาพยาบาล การส่งเสริมสุขภาพ การป้องกันควบคุมโรค และการฟื้นฟูสมรรถภาพ มีผู้รับบริการเฉลี่ย 65 คนต่อวัน และดําเนินการตามนโยบายและแผนพัฒนาศักยภาพสถานีอนามัยเฉลิมพระเกียรติฯ ให้เป็นต้นแบบ 5 ด้าน ได้แก่ 1.ด้านการบริหารแบบมีส่วนร่วม 2.ด้านการฟื้นฟูสมรรถภาพผู้สูงอายุและผู้พิการ 3.ด้านการคุ้มครองผู้บริโภคสาธารณสุขและวิทยาศาสตร์การแพทย์ชุมชน 4.การแพทย์แผนไทย 5.ภูมิทัศน์ สุขาภิบาล และสิ่งแวดล้อม เพื่อให้มีความเป็นเลิศ ทั้งด้านบริหาร บริการ และวิชาการ บุคลากรในองค์กรมีคุณธรรมและจริยธรรม และพัฒนาปรับปรุงภูมิทัศน์และสิ่งแวดล้อมให้สง่างาม
*********************************** 23 พฤศจิกายน 2561
รัฐบาลไทย-ข่าวทำเนียบรัฐบาล-บีโอไอหารือร่วมกับสมาคมการค้าและบริการสุขภาพผู้สูงอายุไทย
วันจันทร์ที่ 17 สิงหาคม 2563
บีโอไอหารือร่วมกับสมาคมการค้าและบริการสุขภาพผู้สูงอายุไทย
บีโอไอหารือร่วมกับสมาคมการค้าและบริการสุขภาพผู้สูงอายุไทย
บีโอไอหารือร่วมกับสมาคมการค้าและบริการสุขภาพผู้สูงอายุไทย
นายนฤตม์ เทอดสถีรศักดิ์ (กลาง) รองเลขาธิการคณะกรรมการส่งเสริมการลงทุน (บีโอไอ) ประชุมหารือร่วมกับ น.พ.เก่งพงศ์ ตั้งอรุณสันติ (ที่ 2 จากขวา) นายกสมาคมการค้าและการบริการสุขภาพผู้สูงอายุไทย และอุปนายกสมาคมผู้ดูแลผู้สูงอายุและผู้มีภาวะพึ่งพิง เรื่องแนวทางการส่งเสริมการลงทุนกิจการด้านการดูแลผู้สูงอายุ ซึ่งเป็นกิจการสําคัญที่จะรองรับสังคมผู้สูงอายุ รวมทั้งจะช่วยเสริมสร้างความเข้มแข็งของระบบสาธารณสุขและอุตสาหกรรมการแพทย์ของไทย ณ สํานักงานคณะกรรมการส่งเสริมการลงทุนถนนวิภาวดีรังสิต เมื่อเร็วๆ นี้
รัฐบาลไทย-สนามชนไก่ ชนวัว กัดปลา เครื่องเล่นเป่าลม บ้านลม บ้านบอล จะเปิดให้บริการได้เมื่อไร ??
วันอังคารที่ 4 สิงหาคม 2563
สนามชนไก่ ชนวัว กัดปลา เครื่องเล่นเป่าลม บ้านลม บ้านบอล จะเปิดให้บริการได้เมื่อไร ??
สนามชนไก่ ชนวัว กัดปลา เครื่องเล่นเป่าลม บ้านลม บ้านบอล ปิดให้บริการเมื่อไร ??
Q : สนามชนไก่ ชนวัว กัดปลา เครื่องเล่นเป่าลม บ้านลม บ้านบอล จะเปิดให้บริการได้เมื่อไร ??
A : การเปิดบริการให้อยู่ที่ดุลยพินิจของผู้ว่าราชการ ในแต่ละพื้นที่ในการพิจารณาตามความเหมาะสม หรือเมื่อมีความพร้อม
รัฐบาลไทย-ข่าวทำเนียบรัฐบาล-การสนทนาทางโทรศัพทระหว่างนายกรัฐมนตรีกับนายกรัฐมนตรีแคนาดา
วันพฤหัสบดีที่ 31 ตุลาคม 2562
การสนทนาทางโทรศัพทระหว่างนายกรัฐมนตรีกับนายกรัฐมนตรีแคนาดา
การสนทนาทางโทรศัพทระหว่างนายกรัฐมนตรีกับนายกรัฐมนตรีแคนาดา
วันนี้ (31 ตุลาคม 2562) เวลา 08.30 น. ตามเวลา ณ ประเทศไทย นายจัสติน ทรูโด นายกรัฐมนตรีแคนาดา ได้โทรศัพท์ถึง พลเอก ประยุทธ์ จันทรโอชา นายกรัฐมนตรี โดยพลตรี อธิสิทธิ์ ไชยนุวัติ ได้สรุปสาระสําคัญของการสนทนาทางโทรศัพท์ ดังนี้
พลเอก ประยุทธ์ จันทร์โอชา นายกรัฐมนตรีกล่าวทักทาย นายจัสติน ทรูโด นายกรัฐมนตรีแคนาดา พร้อมกับแสดงความยินดีในโอกาสที่นายกรัฐมนตรีแคนาดาชนะการเลือกตั้งทั่วไป เมื่อวันที่ 21 ต.ค. ที่ผ่านมา พร้อมขอบคุณที่นายกรัฐมนตรีแคนาดาได้ให้ความสนใจและความสําคัญกับอาเซียน และโทรศัพท์มาสนทนาด้วยตนเองในวันนี้
นายกรัฐมนตรีแคนาดา กล่าวว่ารู้สึกเสียใจที่ไม่สามารถเดินทางมาประเทศไทยเพื่อเข้าร่วมการประชุมสุดยอดอาเซียนตามคําเชิญของนายกรัฐมนตรีในครั้งนี้ได้ เนื่องจากมีภารกิจสําคัญในการจัดตั้งรัฐบาลใหม่ ซึ่งนายกรัฐมนตรีได้แสดงความเสียดายที่ไม่ได้มีโอกาสต้อนรับนายกรัฐมนตรีแคนาดา แต่เข้าใจถึงภารกิจของนายกรัฐมนตรีแคนาดาในช่วงการจัดตั้งรัฐบาล พร้อมแสดงความชื่นชมเอกอัครราชทูตแคนาดาประจําประเทศไทยที่ได้ส่งเสริมความสัมพันธ์ระหว่างสองประเทศเป็นอย่างดี ซึ่งนายกรัฐมนตรีเพิ่งได้พบหารือกับเอกอัครราชทูตแคนาดาประจําประเทศไทย เพื่ออําลาในโอกาสพ้นวาระ เมื่อวันพุธที่ผ่านมา (29 ต.ค. 2562)
ในโอกาสนี้ นายกรัฐมนตรีได้แสดงความพร้อมที่จะร่วมมือกับรัฐบาลแคนาดาอย่างใกล้ชิดต่อไป เพื่อส่งเสริมความสัมพันธ์ไทย – แคนาดาทั้งในระดับทวิภาคีและภูมิภาค โดยเฉพาะความสัมพันธ์อาเซียน-แคนาดา ซึ่งนายกรัฐมนตรีแคนาดาเองได้ยืนยันที่จะร่วมมือกับไทยเพื่อส่งเสริมความสัมพันธ์ในด้านต่างๆ ให้แน่นแฟ้นยิ่งขึ้น โดยเฉพาะในเรื่องของเศรษฐกิจและการค้าการลงทุน พร้อมกับฝากนายกรัฐมนตรีทักทายผู้นําจากประเทศต่างๆ ที่จะเดินทางมาเข้าร่วมการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง ซึ่งไทยจะเป็นเจ้าภาพระหว่างวันที่ 2-4 พฤศจิกายน 2562 ที่จะถึงนี้
ในตอนท้าย นายกรัฐมนตรีได้กล่าวถึง ทิศทางการดําเนินความสัมพันธ์ระหว่างไทย-แคนาดาในอนาคต โดยประสงค์ให้แคนาดาพิจารณาความร่วมมือในรูปแบบ Thailand +1 ตลอดจนความร่วมมือในระดับอนุภูมิภาคมากขึ้น เช่น การเข้าเป็นหุ้นส่วนเพื่อการพัฒนาในกรอบความร่วมมือทางเศรษฐกิจอิรวดี-เจ้าพระยา-แม่โขง (ACMECS) และโครงการพัฒนาความร่วมมือทางเศรษฐกิจในอนุภูมิภาคลุ่มแม่น้ําโขง (GMS) โดยผู้นําทั้งสองต่างหวังที่จะได้พบและหารือกันในโอกาสต่อไป
รัฐบาลไทย-ข่าวทำเนียบรัฐบาล-นายกรัฐมนตรีชื่นชมเจ้าหน้าที่บูรณาการให้ความช่วยเหลือผู้ประสบภัยน้ำท่วมเหนือ-อีสาน พร้อมกำชับเร่งแก้ปัญหาดินถล่มปิดทับเส้นทางรถไฟ และติดป้ายเตือนจุดอันตรายในพื้นที่เสี่ยง
วันศุกร์ที่ 28 กรกฎาคม 2560
นายกรัฐมนตรีชื่นชมเจ้าหน้าที่บูรณาการให้ความช่วยเหลือผู้ประสบภัยน้ําท่วมเหนือ-อีสาน พร้อมกําชับเร่งแก้ปัญหาดินถล่มปิดทับเส้นทางรถไฟ และติดป้ายเตือนจุดอันตรายในพื้นที่เสี่ยง
นายกรัฐมนตรีชื่นชมเจ้าหน้าที่บูรณาการให้ความช่วยเหลือผู้ประสบภัยน้ําท่วมเหนือ-อีสาน พร้อมกําชับเร่งแก้ปัญหาดินถล่มปิดทับเส้นทางรถไฟ และติดป้ายเตือนจุดอันตรายในพื้นที่เสี่ยง
วันนี้ (28 กรกฎาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรี ชื่นชมเจ้าหน้าที่ทั้งพลเรือน ตํารวจ ทหาร ที่บูรณาการให้ความช่วยเหลือพี่น้องประชาชนในพื้นที่ภาคเหนือและภาคตะวันออกเฉียงเหนือที่ประสบภัยน้ําท่วมจากฝนที่ตกหนักเพราะอิทธิพลของพายุเซินกา โดยขอให้มุ่งเน้นเข้าไปยังจุดที่ได้รับผลกระทบหนัก เส้นทางคมนาคมถูกตัดขาด ประชาชนได้รับความเดือดร้อนมาก เช่น ชุมชนบริเวณที่ลาดเชิงเขา ซึ่งเกิดน้ําป่าไหลหลากหรือดินถล่ม
นอกจากนี้ นายกรัฐมนตรียังได้รับรายงานจากกระทรวงคมนาคมเกี่ยวกับเหตุดินถล่มปิดทับเส้นทางบริเวณสถานีรถไฟและอุโมงค์รถไฟหลายจุด โดยได้กําชับให้เร่งประสานการแก้ไขปัญหากับหน่วยงานที่เกี่ยวข้อง เพื่อเคลื่อนย้ายดินที่ปิดทับเส้นทางออกโดยเร็ว รวมทั้งปรับเส้นทางการเดินรถ และจัดหารถประเภทอื่นเข้าไปเสริม เช่น รถ บขส. เพื่อให้บริการประชาชนที่ต้องการเดินทางในละแวกใกล้เคียงให้ได้รับความสะดวกมากยิ่งขึ้น
“นายกฯ เน้นย้ําให้เจ้าหน้าที่ปฏิบัติงานอย่างทุ่มเทเต็มที่ เพราะพี่น้องประชาชนที่เดือดร้อนก็เป็นเหมือนญาติมิตรที่ตกทุกข์ได้ยากและต้องการความช่วยเหลือ ส่วนบริเวณที่เป็นจุดเสี่ยงต่าง ๆ ทั้งบนถนนหนทางและเชิงเขา ขอให้ผู้รับผิดชอบออกตรวจทาง ติดป้ายเตือนอันตราย และติดตามเฝ้าระวังสถานการณ์ตลอด 24 ชม. เพื่อออกปฏิบัติการเมื่อเกิดเหตุได้อย่างทันท่วงที”
-----------------------------------